Paramedici kom tot kat se redding | Netwerk24
Deur Meghan Lawrence 14 Augustus 2019 13:26
Leon Fourie van Life Response 24/7 het die katjie gered.
’n Benoude katjie wat Dinsdag in Durban onbedoeld ’n saamrygeleentheid gekry het, het paramedici se hulp nodig gehad om een van sy nege lewens te red.
Life Response 24/7 sê hulle is omstreeks 12:00 na ’n Caltex-vulstasie in Playfairweg uitgeroep om ’n klein katjie te gaan help.
“Die bestuurder van die motor het die kat onder sy enjinkap hoor huil en by die vulstasie gestop om hulp te vra.”
Die petroljoggies kon egter nie die katjie uit die enjinkap red nie omdat die kat gesis en hulle gekrap het as hulle hom probeer help het. Toe word die paramedici ontbied.
“Die katjie was regtig baie bang. Leon Fourie, een van ons reddingswerkers, het nader gestaan om te help.”
Life Response sê Fourie kon daarin slaag om onder die voertuig te kom en het die benoude katjie só gered.
Die kat is vir die wis en die onwis na ’n veearts geneem.
Meer oor: Gered | Paramedici